

hավելված 10

**Մրցույթ**

**Մարքեթինգային միջոցառումների լոգիստիկ ծառայություններ**

***կազմակերպման ապահովում***

***Զբոսաշրջության Կոմիտեի մասին***

ՀՀ ԷՆ Զբոսաշրջության կոմիտեն Հայաստանի զբոսաշրջության զարգացման քաղաքականության մշակման և իրականացման պետական լիազոր մարմինն է, որի հիմնական գործառույթներից է համաշխարհային զբոսաշրջային շուկայում Հայաստանի, որպես զբոսաշրջության համար գրավիչ, ապահով և բարենպաստ ուղղության ճանաչելիության բարձրացումն ու ամրապնդումը:

**Մրցութային ծրագրի նկարագրությունը**

Ծրագրի շրջանակներում ներքին և թիրախային ներգնա շուկաներում, Հայաստանի ճանաչելիության բարձրացման նպատակով, նախատեսվում է ԶԼՄ ներկայացուցիչների և ազդեցիկ մարդկանց մասնակցությամբ կազմակերպվող մարքեթինգային միջոցառումների կազմակերպման համար լոգիստիկ ծառայությունների մատուցում

***Ծրագրի նպատակը***

Ծրագրի ակնկալվող արդյունքներն է`

* Ներքին և թիրախային ներգնա շուկաներում Հայաստանի ճանաչելիության բարձրացում, մարքեթինգային միջոցառումների լոգիստիկ առնվազն 2 ծառայությունների ապահովում, որոնց արդյունքում կնկարահանվեն, կտպագրվեն և կտարածվեն Հայկական զբոսաշրջային արդյունքը ներկայացնող տեսանյութեր, հոդվածներ և հաղորդաշարեր

***Ծրագրի արդյունքները***

Ծրագրի արդյունքները ներառում են Զբոսաշրջության կոմիտեի պատվերի հիման վրա իրականացված ճանաչողական այցեր հետեւյալ թիրախային խմբերի համար

* + Միջազգային ԶԼՄ ներկայացուցիչներ` լրագրողներ, բլոգերներ, այլ
	+ Տեղական ԶԼՄ ներկայացուցիչներ` լրագրողներ, բլոգերներ, այլ
	+ Ազդեցիկ անձանց այցելություններ

**Ծրագրի շրջանակներում մատուցվող ծառայությունների նկարագիրը`**

* + Տրանսպորտային ծառայությունների ապահովում
	+ Հյուրընկալության (կեցության եւ կացության) ծառայությունների մատուցում
	+ Անհրաժեշտ մասնագետների ապահովում (զբոսավար, ուղեկցորդ, թարգմանիչ կամ այլ)
	+ Այլ համաձայնեցված ծախսեր

***Դիմելու պայմանները***

Ծրագրի իրականացման համար հայտարարված դրամաշնորհի տրամադրման մրցույթին կարող են դիմել այն իրավաբանական անձինք, որոնք ունեն հետևյալ փորձն ու կարողությունները․

* Նմանատիպ ծառայությունների մատուցման առնվազն 3 տարվա գրանցված աշխատանքային փորձ զբոսաշրջության ոլորտում
* միջազգային և ներքին ճամփորդությունների լոգիստիկ կազմակերպման փորձ եւ գործիքակազմ, այդ թվում՝ միջազգային և ներքին ուղևորափոխադրումների, հյուրանոցային, սննդի մատուցման և զբոսավարի ծառայությունների տրամադրման համար

Հետաքրքրված դիմորդները պետք է ներկայացնեն հետեւյալ տեղեկատվությունը ՀՀ Էկոնոմիկայի նախարարություն՝ համաձայն մրցութային ընթացակարգի․

* Կազմակերպության գրանցման վկայական
* հայտատու կազմակերպության իրավասու մարմնի որոշումը մրցույթին սույն հրավերով նախատեսված պայմաններով մասնակցելու վերաբերյալ
* Նմանատիպ միջոցառումների կազմակերպման նախկին փորձի նկարագիր
* Մատուցվող ծառայություններից յուրաքանչյուրի համար գնառաջարկ
* Ծառայության մատուցման համար նախատեսվող միջնորդավճարի չափ առավելագույնը 7 %, (որը պետք է ներառի բոլոր գործառնական ծախսերը) և հաշվարկ
* Տեղեկատվություն ծրագրի իրականացման համար անհրաժեշտ ֆինանսական միջոցների առկայության մասին` ծրագրի արժեքի առնվազն 10 տոկոսի չափով:
* Մրցակցային առավելությունը նկարագրող այլ փաստաթղթեր (ըստ ցանկության)

***Հաշվետվողականությունը***

Մրցույթի արդյունքում հաղթող ճանաչված կազմակերպությւնը սերտորեն կհամագործակցի Զբոսաշրջության կոմիտեի մարքեթինքի և խթանման վարչության հետ` ստանալով անհրաժեշտ ուղղորդումներ եւ տեղեկատվություն ծրագրի ընթացքում առաջացած հարցերի վերաբերյալ, իսկ հաշվետվությունները կներկայացնի ՀՀ ԷՆ Զբոսաշրջության կոմիտեի կողմից ստեղծված մրցութային հանձնաժողովի եզրակացությանը հետեւյալ սկզբունքով:

* Կատարված աշխատանքների բովանդակային եւ ֆինանսական հաշվետվությունը պետք է ներկայացվի հետեւյալ մանրամասներով`

|  |  |  |  |  |
| --- | --- | --- | --- | --- |
| Գործողություն(Ներկայացնել իրկանացված գործողության տեսակը) | Նկարագիր(Ներկայացնել կատարված աշխատանքի մանրամասները) | Ժամկետ(Նշել ժամանակահատվածը համապատասխան տողի համար) | Արդյունք(Ներկայացնել հանձնվող արդյունքը համապատասխան տողի համար) | Արժեք(Ներկայացնել ծախսը) |
| Ծառայության տեսակ 1 |  |  |  |  |
| Ծախսային տող 1 |  |  |  |  |
| Ծախսային տող 2 |  |  |  |  |
| Ծախսային տող 3 |  |  |  |  |
| Ծառայության տեսակ 2 |  |  |  |  |
| Ծախսային տող 1 |  |  |  |  |
| Ծախսային տող 2 |  |  |  |  |
| Ծախսային տող 3 |  |  |  |  |

***Մրցութային ծրագրի ժամկետը եւ պայմանները***

Հաշվետվությունների ներկայացման վերջնաժամկետ` դեկտեմբեր 10, 2020թ.:

***Վճարման ընթացակարգը***

Ծրագրի իրականացման համար կանխավճար չի նախատեսվում:

Միջոցառման կազմակերպչական գործընթացը մեկնարկում է ՀՀ ԷՆ զբոսաշրջության կոմիտեի կողմից յուրաքանչյուր միջոցառման համար գրավոր պատվերի հիման վրա և իրականացվում ֆինանսական մասի հաստատումից հետո։

Հերթական վճարումներն իրականացվելու են համաձայն կատարված աշխատանքի արդյունքում ներկայացված հաշվետվությունների և հաշիվ ապրանքագրերի։